b'\n_START_ARTICLE_\nSortbroget Dansk Malkerace\n_START_SECTION_\nKarakteristika\n_START_PARAGRAPH_\nKv\xc3\xa6get er ca. 135 cm h\xc3\xb8jt og vejer 600-650 kg Racen er, som navnet siger, sortbroget, og mulen er oftest m\xc3\xb8rk. Det er ret kraftige k\xc3\xb8er med et rummeligt midtstykke, st\xc3\xa6rk og muskul\xc3\xb8s ryg, bredt, regelm\xc3\xa6ssigt firsidet og ret fladt kryds, dybe og brede l\xc3\xa5r og et veludviklet yver med middelstore patter.\n_START_SECTION_\nYdelse\n_START_PARAGRAPH_\nKv\xc3\xa6gracen Dansk Holstein er en kraftig malkerace, hvor der i avlsarbejdet er lagt v\xc3\xa6gt p\xc3\xa5 k\xc3\xb8dproduktionen udover produktionen af m\xc3\xa6lk._NEWLINE_I 2010-11 var der i alt i Danmark 371.467 \xc3\xa5rsk\xc3\xb8er af racen Dansk Holstein med en gennemsnitlig \xc3\xa5rsydelse p\xc3\xa5 9.419 kg m\xc3\xa6lk.'